Diari Oficial de la Generalitat Valenciana


Sumari del DOGV 9735, del 29-11-2023 (2023/12771)

RESOLUCIÓ de 27 de novembre de 2023, del director general de l'Institut Valencià de Cultura, per la qual s'amplia el termini màxim d'execució de les activitats subvencionades a través de la Resolució de 3 d'octubre de 2023, del director general de l'Institut Valencià de Cultura, relativa a la concessió de les subvencions per a ampliar i diversificar l'oferta cultural en àrees no urbanes, a l'empara dels fons de Next Generation EU i el Mecanisme de recuperació i resiliència del Reglament UE 2021/241 (DOGV 9701, de 10.10.2023).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9735

Data del DOGV
:   29-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12062


Data del document
:   27-11-2023

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * Institut Valencià de Cultura

RESOLUCIÓ de 27 de novembre de 2023, del director general de l'Institut Valencià de Cultura, per la qual s'amplia el termini màxim d'execució de les activitats subvencionades a través de la Resolució de 3 d'octubre de 2023, del director general de l'Institut Valencià de Cultura, relativa a la concessió de les subvencions per a ampliar i diversificar l'oferta cultural en àrees no urbanes, a l'empara dels fons de Next Generation EU i el Mecanisme de recuperació i resiliència del Reglament UE 2021/241 (DOGV 9701, de 10.10.2023). [2023/12336]  
I. Mitjançant Resolució del 23 de maig de 2023, de la Conselleria d'Educació, Cultura i Esport, s'aproven les bases reguladores i es convoquen, en règim de concurrència competitiva, les subvencions per a ampliar i diversificar l'oferta cultural en àrees no urbanes, a l'empara dels fons de Next Generation EU i el Mecanisme de recuperació i resiliència del Reglament UE 2021/241 i es modifica el Pla estratègic de Subvencions (DOGV 9603, 25.05.2023).  
El resolc tercer estableix: “Convocar les ajudes per a finançar activitats des de l'1 de gener de 2022 fins al 30 de novembre de 2023 com a mitjà d'afavorir les iniciatives que suposen la difusió i promoció de les arts escèniques valencianes de teatre, dansa i circ en les modalitats indicades”.   
L'article 15, punt 2 assenyala: “L'activitat subvencionada haurà de desenvolupar-se íntegrament entre l'1 de gener de 2022 i el 30 de novembre de 2023”.  
Finalment, l'article 16 indica al punt 2: “Es consideren despeses subvencionables les que es produïsquen entre l'1 de gener de 2022 i el 30 de novembre de 2023, i es considera despesa realitzada la que s'haja pagat efectivament amb anterioritat a la finalització del període de justificació determinat en cada cas”.  
II. Mitjançant la Resolució de 3 d'octubre de 2023, del director general de l'Institut Valencià de Cultura, es concedeixen les subvencions per a ampliar i diversificar l'oferta cultural en àrees no urbanes, a l'empara dels fons de Next Generation EU i el Mecanisme de recuperació i resiliència del Reglament UE 2021/24 (DOGV 9701, de 10.10.2023)  
El resolc primer, punt 4 indica que les entitats beneficiàries han de complir el que s'estableix en els articles 14, 15 i 19 de la resolució de convocatòria relatius a les obligacions dels beneficiaris, la justificació de la subvenció i la revocació i el reintegrament, respectivament.  
  
III. Davant la impossibilitat material de poder arribar al compliment total dels termes previstos, donada la complexitat d'estes ajudes i els períodes requerits per a estudiar i avaluar els projectes, es fa necessària la modificació del termini previst en els anteriorment citats epígrafs, ampliant així el mateix, en tot allò que faça referència al període en què es poden desenvolupar les activitats subvencionades i conseqüentment produir despeses subvencionables..  
  
Concorren les raons previstes en l'article 35.1.e de la Llei 39/2015, d'1 d'octubre, del procediment administratiu comú de les administracions públiques, per a acordar d'ofici l'ampliació del termini per a la justificació d'aquestes ajudes.   
A la fi de donar les màximes facilitats per a finalitzar les actuacions subvencionables i presentar la corresponent justificació i, d'aquesta manera, contribuir a l'eficàcia de la convocatòria, a proposta de l'òrgan instructor, i fent ús de l'atribució delegada mitjançant la Resolució de la presidenta de l'Institut Valencià de Cultura de 31 de maig de 2023 (DOGV 9615, 12.06.2023), de delegació de competències en la direcció general de l'Institut Valencià de Cultura, resolc:  
  
Primer  
Ampliar fins al 31 de desembre de 2023 el termini durant el qual es poden desenvolupar les activitats i, conseqüentment produir-se despeses susceptibles de ser subvencionades, quant a les ajudes convocades per Resolució del director general de l'Institut Valencià de Cultura per a ampliar i diversificar l'oferta cultural en àrees no urbanes, a l'empara dels fons de Next Generation EU i el Mecanisme de recuperació i resiliència del Reglament UE 2021/241, i la corresponent resolució de concessió d'aquestes ajudes, de data 03.10.2023 (DOGV 9701, de 10.10.2023).  
  
Segon  
Publicar esta resolució en el Diari Oficial de la Generalitat Valenciana, de conformitat amb l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
  
Tercer  
Contra la present resolució no es pot interposar cap recurs, de conformitat amb el que estableix l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 27 de novembre de 2023.- El director general del Institut Valencià de Cultura: Abelardo Guarinos Viñoles.